Калі казаць пра каляровую гаму, то ў майстрых старой школы ткацтва было прадстаўлена чорным, чырвоным і белым — самымі распаўсюджанымі ў народнай культуры беларусаў колерамі. Сучасныя майстрыхі істотна пашырылі каляровую гаму, дадалі блакітны, жоўты, зялёны, іншыя колеры. Ткацтва зайграла, засвяцілася новымі настроямі. У той жа час вельмі многія знаўцы асабліва захапляюцца чорна-чырвона-белай класікай, ад якой зыходзяць асаблівыя цеплыня, годнасць і памяць часу.